Battlefield 3

Battlefield 3 (často označovaný pod skratkou BF3) je akčná FPS videohra. Bola vyvinutá firmou EA Digital Illusions CE (DICE) a vydaná spoločnosťou Electronic Arts (EA). Hra podporuje rozhranie DirectX 10 a 11, teda ju nie je možné spustiť na operačnom systéme Windows XP, ale iba najnovšom. Hra je zameraná skôr na počítačových hráčov, ktorí majú oproti konzolovým niektoré malé výhody (väčší počet hráčov na jednej mape). Vďaka novému enginu Frostbite 2 vyzerá grafika lepšie. K čomu prispieva  aj použitie ANT technológie animácie postáv, ktorú už používa Electronic Arts v hrách ako je FIFA. Pre túto hru existuje 5 rozšírení (DLC): Back to Karkand, Close Quarters, Armored Kill, Aftermatch, End Game.

Hra 
Hra sa zameriava prevažne na multiplayer. Napriek tomu je možnosť hrať aj kampaň pre jedného hráča, ktorá ale nedosahuje takého rozsahu ako čisto singleplayerové hry. Ale až v multiplayeri hra odhaľuje naplno svoje kvality. V hre proti sebe stoja väčšinou vojaci Ruska a USA.

Beta verzia 
30. júla 2010 EA oznámili, že limitovaná edícia hry Medal of Honor bude obsahovať pozvánku do beta verzie Battlefieldu 3.  Na E3 2011 potom oznámili, že otvorená betaverzia začne v septembri toho istého roku.

Hrateľné triedy 
V multiplayeri je možné vybrať si zo štyroch hrateľných tried, kde sa každá hodí na iný typ boja a do iného prostredia.
 Assault je určený do prvej línie. Ako výbavu si môže vybrať z veľkého množstva útočných pušiek. Ako špeciálne vybavenie si môže vybrať lekárničku, granátomet alebo podhlavňovú brokovnicu. Tiež ako jediný môže oživovať padlých spolubojovníkov pomocou defibrilátora.

 Engineer je predurčený k likvidácii nepriateľskej bojovej techniky. Jeho vybavenie sa skladá z karabíny, raketometu a protitankových mín alebo sady na opravovanie poškodených vozidiel. Tiež sa môže vybaviť ženijním robotom, ktorý môže opravovať techniku pomocou diaľkového ovládania.

 Support podporuje svojich spolubojovníkov najmä potlačovacou paľbou a dodávkou munície. Ako hlavnú zbraň používa ľahké guľomety. Ďalej môže byť vybavený mínometom, s ktorého pomocou je možné preraziť hocktorú obrannú líniu.

 Recon je ostreľovač. Ako hlavná zbraň používa pušky. Môže byť vybavený aj detektorom pohybu blízkych nepriateľov alebo laserovým zameriavačom vozidiel.

Zbrane 
V hre je obrovské množstvo zbraní, ktoré sa podľa vlastností delia do niekoľkých tried (útočné pušky, karabíny, pištole, brokovnice, zbrane osobnej obrany, ľahké guľomety, ostreľovacie pušky). Všetky tieto triedy sa (okrem pištolí) nazývajú súhrnne hlavné zbrane; pištoľ je zbraň vedľajšia. Ďalej sú tu špeciálne zbrane (väčšinou použiteľné len danú triedu) ako sú raketomety, granátomety, podhlavňové brokovnice. Každý hráč má navyše v základnej výbave jeden granát a nôž. Vybavenie každého hráča sa teda skladá z hlavnej zbrane, pištole, špeciálneho vybavenia, granátu, noža a voľby špecializácie. Rôznorodosť vzhľadu hráčov zabezpečuje veľké množstvo kamuflážových vzorov. Každá hlavná zbraň má množstvo vylepšení (rôzne puškohľady, dvojnožky, laserové zameriavače, tlmiče...), ktoré sa postupne odomykajú po dosiahnutí určitého počtu zabití s danou zbraňou. Nové zbrane sa odomykajú po dosiahnutí nových úrovní (zbrane pre všetky triedy), po dosiahnutí novej úrovne určitej triedy (zbrane iba pre túto danú triedu) alebo po dosiahnutí určitého skóre v kooperatívnom režime (zbrane pre všetky triedy).

Kamufláž 
Nové kamuflážové vzory sa odomykajú po dosiahnutí nových úrovní. Každý kamuflážový vzor má vždy svoju ruskú a americkú verziu.

Bojová technika 
V hre je tiež veľa vojenskej techniky. Pre vojenskú techniku je možno tiež odomykať nové vybavenie (napr. tank možno vybaviť detektorom pohybu, dymovými svetlicami, atp.). Vozidlá sú rozdelené do niekoľkých kategórií: hlavné bojové tanky, BVP, bojové a prieskumné vrtuľníky, stíhacie lietadlá, stíhače tankov, mobilné delostrelectvo a stacionárne zbrane.

Špecializácie 
S postupom na ďalšie úrovne sa odomykajú nové špecializácie, ktoré priamo ovplyvňujú váš výkon na bojisku. Spočiatku sú to iba špecializácie  pre jednotlivca (teda pre Vás), neskôr sa tieto špecializácie menia a sú pre celé družstvo. Špecializácie sú nasledovné:

 Granáty - zvyšuje počet granátov, ktoré hráč má pri sebe
 Krycie - Znižuje účinok nepriateľskej potlačovacej paľby
 Potlačovacie - Zvyšuje účinok priateľskej potlačovacej paľby
 Munícia - Zvyšuje počet nábojov, ktoré má hráč pri sebe
 Beh - Zvyšuje rýchlosť behu
 Šrapnel - Zvyšuje odolnosť proti výbuchom
 Výbušniny - Zvyšuje počet rakiet (protitankových, protileteckých), ktoré hráč môže pri sebe niesť

Herné módy 
Medzi hlavné módy v hre patria:

 Conquest - spočíva v zaberaní kontrolných bodov. Oba tímy začínajú s rovnakým počtom žetónov, za každé znovuzrodenia vojaka sa tímu odpočíta jeden žetón. Tím, ktorý ako prvý dosiahne nuly, prehráva. Ak jeden z tímov ovláda viac ako polovicu kontrolných bodov, druhý tím začne strácať žetóny.
 Rush - hráči sa rozdelia na útočníkov a obrancov. Útočníci majú za úlohu položiť nálože na vyznačené miesta, ak sa im to podarí, otvára sa ďalšia časť mapy s novými cieľmi. Takto postupujú, kým nezničia všetky ciele alebo kým im nedôjdu žetóny. Obrancovia v tejto hre žetóny nemajú.
 Deathmatch - na malej mape sa stretnú dva tímy, vyhráva ten, ktorý ako prvý dosiahne určeného počtu zabití.
 Gun Master - každý hráč dostane zbraň s ktorou musí zabiť 2 nepriateľov, potom sa mu odomkne ďalšiu zbraň. Hra končí, keď jeden z hráčov odomkne všetky zbrane a nakoniec zabije nožom.
 Tank Superiority - na rozľahlej mape sa stretne až 16 obrnených vozidiel. Víťazí tím, ktorý ako prvý dosiahne požadovaného počtu zabití.
 Air Superiority - celá hra sa odohráva len vo vzdušnom priestore. V móde je možné používať iba stíhacie lietadlá. Víťazí tím, ktorý ako prvý dosiahne požadovaného počtu zabití.
 Kooperatívna hra - v dvoch hráčoch plníte rôzne úlohy. K dispozícii je celkom 6 misií na tri stupne obtiažnosti.

Mód Rush má svoj pod-mód: Squad Rush - 2 tímy z ktorých každý obsahuje maximálne jednu čatu (4 hráči na každej strane).

Mód Team Deathmatch obsahuje tiež pod-mód: Squad Deathmatch - v hre sú 4 tímy (každý po maximálne 4 hráčoch). Podmienka víťazstvo tímu (čaty) je rovnaká ako pri klasickom Team Deathmatch.

Ocenenia 
V hre je možné získavať ocenenia v podobe stúh, hviezd, medailí alebo psích známok. Doba potrebná na ich získanie sa pohybuje od pár hodín po niekoľko mesiacov hrania.

Servisné hviezda - udeľuje sa za dosiahnutie maximálnej úrovne s danou triedou, potom za každé ďalšie získanie skúseností potrebných na dosiahnutie maximálnej úrovne (napr. pre útočníka to znamená za každých 220 000 skúseností).

Služobné hviezda - udeľuje sa za každých sto zabití s určitou zbraňou, je to ocenenie zručnosti s danou zbraňou.

Stuha - je ocenenie za dobrý výkon počas jedného kola (napr. 5 zásahov do hlavy, 7 zabití pomocou ľahkého guľometu, atp.).

Medaila - je ocenenie za dlhodobé služby. Väčšinou je odmenou za získanie 50 stúh daného druhu (napr. Medaila útočnej pušky je udelená za 50 stúh majstrovstvá s útočnou puškou), poprípade za odohraný čas (odohrať 100 hodín za USA / Rusko).

Psia známka - je vizitka vojaka; keď niekoho zabijete, zobrazia sa vám jeho psie známky. Dajú sa získať za najrôznejšie činnosti (napr. 10 stúh majstrovstvá s brokovnicou, povýšenie, 5 služobných hviezd určitej zbrane, 100 servisných hviezd v danej triede atp.).

Hrdinovia kampane 
V kampani sú celkom štyri postavy za ktoré budete hrať.

Sgt. Henry Blackburn (US) - Budete za neho hrať vo väčšine misií. Člen americkej námornej pechoty

Sgt. Jonathan Miller (US) - Americký tankista. Objavuje sa v dvoch misiách (Thunder Run, Nezľaknem sa zla). Je verejne popravený PLR pred kamerou.

Dimitrij "Dima" Majakovskij (RU) - Agent tajnej ruskej služby GRU. Objavuje sa v dvoch misiách (Súdruhovia, Kaffarov)

Lt. Jeniffer Colby Hawkinsková (US) - Príslušníčka amerického vojnového letectva. Objavuje sa v jednej misii (Na lov).

Externé odkazy 
battlelog.battlefield.com
battlefield.wikia.com

Zdroj 

Počítačové hry z 2011
Hry pre PlayStation 3
Hry pre Windows
Hry pre Xbox 360
Battlefield
Hry Electronic Arts
Počítačové hry
First-person shooter